**CELKOVÉ ZHODNOTENIE UCHÁDZAČA HABILITAČNOU KOMISIOU**

podľa § 1 ods. 15 Vyhlášky MŚ SR č. 6/2005 Z.z. o postupe získavania vedecko- pedagogických titulov alebo umelecko-pedagogických titulov docent a profesor

**Návrh habilitačnej komisie pre Vedeckú radu Fakulty manažmentu Prešovskej univerzity v Prešove vo veci habilitačného konania**

***Ing. Ján Dobrovič, PhD.***

**1. VYHODNOTENIE PLNENIA KRITÉRIÍ UCHÁDZAČA PODĽA MATERIÁLOV**

 **DODANÝCH UCHÁDZAČOM**

**Pedagogická činnosť uchádzača**

Ing. Ján Dobrovič, PhD. pôsobí na Prešovskej univerzite v Prešove na Fakulte manažmentu, Katedre manažmentu ako vedúci katedry.

V rámci pedagogickej činnosti vykonáva v aktuálnom akademickom roku výučbu nasledujúcich predmetov:

Prešovská univerzita v Prešove, Fakulta manažmentu, Katedra manažmentu

Predmety : Manažment I., Manažment II., Vybrané segmenty manažmentu, Operačný manažment, Logistika

Ing. Ján Dobrovič,PhD. Bol vedúcim50 bakalárskych a 40 diplomových prác. Je každoročne členom komisie pre štátne záverečné bakalárske a magisterské záverečné štátne skúšky.

**Vedecko-výskumná činnosť uchádzača**

Habilitant sa zapájal do výskumných grantov:

VEGA1/0151/10,Procesná reštrukturalizácia podniku-prístupy a nástroje riadenia procesu reštrukturalizácie v podnikoch drevospracujúceho priemyslu,vedúci projektu:doc.Ing.Andrea Sujová,PhD.,spoluriešiteľ:Ing.Ján Dobrovič,PhD.,projekt riešený v období 1/2010-1/2011

VEGA/1/0089/11,Meranie a riadenie výkonnosti podnikov drevospracujúceho priemyslu SR,vedúci projektu: doc.Ing.Rastislav Rajnoha,PhD.,spoluriešiteľ: Ing.Ján Dobrovič,PhD.projek riešený v období 1/2012 a trvá do 12/2014

GAMA/10/14,Analýza možnosti uplatnenia procesne orientovaného modelu manažmentu daňovej správy v podmienkach SR, vedúci projektu: Ing.JánDobrovič,PhD, zástupca: Ing.Sylvia Jenčová,spoluriešitelia: Ing.Eva Litavcová,Ing.Elena Širá,Ing.Miriam Horvathová,PhD.,Ing.Oľga Ivančová, projekt riešený v období 7/2010 do 4/2011

GAMA/10/2,Riadenie podnikateľských rizík ako nástroj zvyšovania konkurencieschopnosti malých a stredných podnikov,vedúci projektu: Ing.Elena Šira,PhD.,zástupca: Ing.Emilía Huttmanová,PhD.,spoluriešitelia:Ing.Ján Dobrovič,PhD.,Ing.Štefan Fabian,PhD.,Ing.B.Šofranková, projekt riešený v období 7/2010 do 4/2011

GAMA/10/1,Vplyv informačno-komunikačných technológii(IKT) na marketingovú komunikáciu v regióne,vedúci projektu:Ing. Miriam Horvathová,PhD., zástupca:PhDr.,PaedDr. Martina Ferencová,PhD., spoluriešitelia:Ing.Ján Dobrovič,PhD., PhDr.Jaroslava Gbúrová, projekt riešený v období 7/2010 do 4/2011

**Publikačná činnosť uchádzača**

Habilitant uvádza 5 najvýznamnejších publikácii z publikačnej činnosti PU

AAA Categories of hydroerosion factors / Ján Kmec, Lýdia Sobotová, Ján Dobrovič ... [et al.] ; [Recenzenti Karol Vasilko, Emil Ragan, Jozef Pilc]. - 1. ed. - Lüdenscheid : RAM - Verlag, 2012. - 153 s. - ISBN 978-3-942303-11-8.

AAB Trendy v manažmente daňovej správy SR v kontexte štátov V4 a Slovinska : vedecká monografia / Ján Dobrovič. - [1. vyd.]. - Prešov : Prešovská univerzita v Prešove, Fakulta manažmentu, 2011. - 272 s. - ISBN 978-80-555-0339-4.

ADD Globalizácia a transferové oceňovanie výkonov v nadnárodných spoločnostiach na Slovensku a v krajinách OECD - analytická štúdia a rozhodovací model pre voľbu optimálnej metódy [Globalization and transfer pricing in multinational corporations in Slovakia and OECD countries - analytical study and decision-making model on the choise of optimal transfer-pricing method] / Rastislav Rajnoha, Dana Slivková, Ján Dobrovič. - In: Ekonomický časopis. - ISSN 0013-3035. - Roč. 62, č. 6 (2014), s. 609-630.

ADE Simultánne riadenie ekonomiky a procesov znalosťou pridanej hodnoty / Rastislav Rajnoha, Ján Dobrovič. - In: E+M. Ekonomie a Management=Economics and Management . - ISSN 1212-3609. - Roč. 14, č. 1 (2011), s. 53-69.

AFC Management and economics of business processes added value / Rastislav Rajnoha, Andrea Sujová, Ján Dobrovič. - In: Procedia social and behavioral sciences. - ISSN 1877-0428. - Vol. 62 (2012), s. 1292-1296.

**2. ZÁVERY OPONENTSKÝCH POSUDKOV NA HABILITAČNÚ PRÁCU**

Habilitačnú prácu posudzovali oponenti schválení Vedeckou radou Fakulty manažmentu v zložení:

prof. Ing. Vojtech Kollár, CSc.

prof. Ing. Jozef Leščišin, CSc.

doc. Ing. Rastislav Rajnoha, PhD.

Oponenti spracovali oponentské posudky v zmysle platnej legislatívy s nasledujúcimi závermi.

**prof. Ing. Vojtech Kollár, PhD.**

Na základe teoretických a vedecko-výskumných výsledkov prezentovaných a dosiahnutých v habilitačnej práci oceňujem prínos habilitanta pre rozvoj vednej oblasti, ako aj prínos práce pre skvalitňovanie poznatkov z predmetnej oblasti celého komplexu problematiky daňovej správy. Teoretické východiská sú využiteľné v pedagogickom procese. Metodológia riešenej problematiky prispieva k  ďalšiemu rozvoju v oblasti zdokonaľovania a skvalitňovania manažmentu daňovej správy v podmienkach SR. Práce a jej výsledky prinášajú poznatky z oblasti alokácie, stimulácie a redistribúciie daní a vybraných aspektov udržateľného rastu a rozvoja ekonomiky SR. Výsledky, diskusia a závery vytvárajú priestor aj pre ďalšie vlastné vedecké bádanie, pri vední doktorandov na úrovni tretieho stupňa štúdia a ďalšom kariérnom raste habilitata

Prínos habilitačnej práce je tak nie len v  rovine vedeckej, výchovno-vzdelávacej, ale i spoločenskej  pri odstraňovaní bariér harmonizácie daní a systémových prístupov v daňovom systéme a daňovej správe.

# Na základe vyššie uvedeného konštatujem, že predložená habilitačná práca spĺňa všetky

# požadované kritériá, kladené na tento typ práce. Odporúčam habilitačnú prácu Ing. Jána Dobroviča, PhD., na tému : Manažment efektívnej daňovej správy Slovenskej republiky v kontexte regiónov pred reformou daňovej správy Slovenskej republiky s návrhom jej zefektívnenia po reforme, k obhajobe.

# Po jej úspešnom obhájení n a v r h u j e m Ing. Jánovi Dobrovičovi, PhD. , udeliť

# akademický titul „d o c e n t“ v študijnom odbore 3.3.15 – Manažment.

**prof. Ing. Jozef Leščišin, CSc.**

Vzhľadom k tomu, že habilitant má dlhoročné praktické aj teoretické skúsenosti, podarilo sa mu stanovené ciele v plnom rozsahu naplniť.

Vedecké metódy, ktoré habilitant použil pri identifikovaní najvýznamnejších faktorov, môžu prispieť k vyššej efektívnosti ako aj väčšej spokojnosti daňových subjektov. Formulované závery v práci môžu byť použité pri určovaní budúcej stratégie rozvoja manažmentu daňovej správy SR. Celkovo je možné konštatovať, že prínosy tejto habilitačnej práce majú celospoločenský význam.

Na základe celkového zhodnotenia doporučujem habilitačnú prácu k obhajobe a po jej úspešnom obhájení **doporučujem** Ing. Jánovi Dobrovičovi, PhD. udeliť vedecko-pedagogickú hodnosť „docent“ v študijnom odbore 3.3.15 Manažment.

**doc. Ing. Rastislav Rajnoha, PhD.**

Zvolená téma predloženej habilitačnej práce je v súčasnom období mimoriadne aktuálna. Prácu je možné považovať za významný vedecký prínos pre daný študijný odbor 3.3.15 – Manažment. Zároveň je aj praktickým a spoločenským prínosom v čase pretrvávajúcej hospodárskej krízy, stagnácie a nastupujúcej deflácie. Oceniť možno snahu habilitanta o vhodné prepojenie riešenej problematiky z pohľadu vedy ako aj osobných skúseností z jeho vlastnej dlhoročnej praxe v danej oblasti.

Na základe doposiaľ uvedeného konštatujem, že habilitant predložil ucelené monotematické dielo a to vo forme habilitačnej práce, ktoré spĺňa všetky obsahové ako aj formálne požiadavky. Prezentuje zaujímavé a cenné výsledky svojho rozsiahleho vedeckého výskumu a to v oblasti, ktorej sa dlhodobo odborne venuje a má aj dostatočné praktické skúsenosti a poznatky. Oceňujem tiež, že tieto poznatky aj ďalej následne šíri vo svojej pedagogickej činnosti na VŠ ako aj formou vedeckých či odborných publikácií nielen domáceho ale aj medzinárodného významu

Na základe vyššie uvedeného konštatujem, že predložená habilitačná práca spĺňa všetky požadované kritéria a preto ju **odporúčam k obhajobe**, a po jej úspešnom obhájení navrhujem Ing. Jánovi Dobrovičovi, PhD. udeliť akademický titul „docent“ v študijnom odbore 3.3.15 – Manažment.

3. **ODBORNÉ POSÚDENIE HABILITAČNEJ PREDNÁŠKY A  OBHAJOBY**

 **HABILITAČNEJ PRÁCE – ZÁVER HABILITAČNEJ KOMISIE**

 Ing. Ján Dobrovič, PhD. obhajoval svoju habilitačnú prácu na tému „Manažment efektívnej daňovej správy SR v kontexte regiónov pred reformou daňovej správy SR s návrhom jej zefektívnenia po reforme.“ pred Vedeckou radou Fakulty manažmentu PU v Prešove dňa 09.12.2014. Prezentácia práce bola na veľmi dobrej úrovni s používaním správnej terminológie. V práci autor deklaroval schopnosť logicky myslieť, aplikovať vhodné vedecké metódy a využívať štatisticko-analytický aparát.

**Obhajoba habilitačnej práce**

 Menovaný stručne, logicky a zrozumiteľne prezentoval podstatné myšlienky svojej habilitačnej práce. Sústredil sa predovšetkým na prezentáciu vlastných zistení, vlastného výskumu a analýz tak na teoretickej úrovni, ako aj z hľadiska získaných poznatkov.

 Hlavným cieľom práce habilitanta, bolo :zistiť efektívnosť daňového systému v jednotlivých regiónoch Slovenska, pomocou faktorovej analýzy porovnať a využiť štruktúru spoločenských faktorov, ktoré sú považované za skryté príčiny vzájomne korelovaných premenných,

Čiastkové ciele:

* výsledkom je vysvetliť a objasniť pozorované závislosti.
* V neposlednom rade chceme zistiť ako každá premenná koreluje s minimálnym počtom faktorov.

 Uvedená prezentácia obsahovala aj konkrétne závery a prínosy z teoretického hľadiska i aplikovateľnosti v praxi. Prezentácia bola spracovaná na vysokej odbornej aj formálnej úrovni. Tejto úrovni zodpovedal aj samotný verbálny prejav autora práce. Po ukončení prezentácie odpovedal menovaný na otázky a pripomienky oponentov. Odpovede na tieto otázky a pripomienky posúdili prítomní oponenti ako adekvátne, vyčerpávajúce a vyslovili s nimi spokojnosť.

 Následne sa uskutočnila vedecká diskusia v pléne vedeckej rady. V rozprave k habilitačnej práci pri otázkach reagoval pohotovo, kultivovane, preukazujúc vysokú znalosť danej problematiky, odborné skúsenosti z predchádzajúcej ekonomickej a bankovej praxe, ako i vlastný nepopierateľný záujem o jej hlbšie poznanie. Na všetky otázky a pripomienky menovaný odpovedal pohotovo a k veci.

**Habilitačná prednáška**

 Rovnako, ako v prípade obhajoby habilitačnej práce, habilitant prezentoval habilitačnú prednášku na vysokej profesionálnej úrovni. Téma prednášky „Moderné prístupy k manažérskemu rozhodovaniu v podniku“ je zaujímavá, náročná a vždy aktuálna. Kde cieľom bolo:

Poskytnúť znalosti o moderných prístupoch rozhodovania v podniku ako jednej zo základných manažérskych funkcií v podmienkach:

 -rozhodovania,

 -rozhodovacích procesoch,

 -metódach a postupoch manažérskeho

 rozhodovania.

 Prednáška bola spracovaná a prezentovaná na vysokej profesionálnej úrovni z odborného uhla pohľadu, ale aj z hľadiska pedagogicko-didaktického. Prednáška mala presnú, jasnú a dobre zrozumiteľnú štruktúru, evidentnú nadväznosť jednotlivých častí, kvalitné grafické spracovanie vyjadrenia podstatných myšlienok. Po ukončení prednášky habilitant zodpovedal všetky otázky a pripomienky členov vedeckej rady. Na položené otázky reagoval väčšinou aj s vyjadrením vlastného názoru na uvedenú problematiku.

 Vystupovanie habilitanta v obidvoch častiach habilitačného konania (obhajoba práce a habilitačná prednáška) bolo na veľmi dobrej teoretickej a odbornej úrovni. Jeho prejav bol zrozumiteľný. Používal primeranú didaktickú techniku. Je možné konštatovať, že výsledky jeho doterajšej činnosti sú použiteľné a uplatniteľné v nielen v pedagogickej činnosti pre rozšírenie poznatkov v oblasti teoretickej, ale aj pre aplikáciu v praxi. Habilitant má predpoklady pre ďalší odborný a vedecký rast.

 Habilitačná prednáška a obhajoba habilitačnej práce Ing. Jána Dobroviča, PhD. boli na požadovanej teoretickej a pedagogickej úrovni a preto jeho menovanie za „docenta“ v odbore 3.3.15 Manažment bude prínosom pre akademickú obec a jeho ďalšie pôsobenie v teoretickej a pedagogickej oblasti na vysokej škole.

**4. NÁVRH UDELIŤ UCHÁDZAČOVI TITUL DOCENT V ODBORE**

 Habilitačná komisia na základe posúdenia predložených dokladov a dokumentov a na základe splnenia všetkých kritérií, vrátane kritérií PU v Prešove, týkajúcich sa vedeckej, pedagogickej a organizátorskej činnosti uchádzača, posudkov oponentov a habilitačnej prednášky konštatuje, že Ing. Ján Dobrovič, PhD. spĺňa všetky podmienky stanovené všeobecne záväznými právnymi predpismi, ako aj vnútornými predpismi Prešovskej univerzity v Prešove na vymenovanie za docenta v odbore 3.3.15 Manažment. Habilitačná komisia odporúča prijať návrh na vymenovanie Ing. Jána Dobroviča, PhD. za docenta v odbore 3.3.15 Manažment.

Odôvodnenie návrhu

 Na základe doterajšej vedeckej a pedagogickej práce uchádzača, ktorá je dokladovaná v prílohách habilitačného konania, s prihliadnutím ku kladnému hodnoteniu habilitačnej práce všetkými oponentmi, k úrovni prezentovanej habilitačnej prednášky, habilitačná komisia odporúča na základe habilitačného konania menovať Ing. Jána Dobroviča, PhD. docentom v odbore 3.3.15 Manažment.

V Prešove, dňa 9. decembra 2014

|  |  |  |
| --- | --- | --- |
| **Predseda habilitačnej komisie:** |  | Podpis |
| prof. Ing. Dr. Róbert Štefko, Ph.D. |   | prítomný |
| **Členovia/ky habilitačnej komisie:** |  |  |
| prof. Ing. Jaroslav Kita, CSc. |  | prítomný |
| doc. PhDr. Zoltán Rózsa, PhD. |  | prítomný |
| **Oponenti:** |  |  |
| prof. Ing. Vojtech Kollár, CSc. |  | prítomný |
| prof. Ing. Jozef Leščišin, CSc.  |  | prítomný |
| doc. Ing. Rastislav Rajnoha, PhD. |  | prítomný |